রবার্ট কার্লাইল
রবার্ট কার্লাইল ওবিই (ইংরেজি: Robert Carlyle; জন্ম: ১৪ এপ্রিল ১৯৬১) একজন স্কটিশ অভিনেতা। রয়্যাল স্কটিশ অ্যাকাডেমি অব মিউজিক অ্যান্ড ড্রামা থেকে স্নাতক কার্লাইল ট্রেইনস্পটিং (১৯৯৬), দ্য ফুল মন্টি (১৯৯৭), দ্য ওয়ার্ল্ড ইজ নট ইনাফ (১৯৯৯), অ্যাঞ্জেলাস অ্যাশেজ (১৯৯৯), দ্য বিচ (২০০০), টুয়েন্টি এইট উইকস লেটার (২০০৭), ও ইস্টারডে (২০১৯) চলচ্চিত্রে অভিনয় করেন। তিনি টেলিভিশন অনুষ্ঠান হ্যামিশ ম্যাকবেথ, স্টারগেট ইউনিভার্স ও ওয়ান্স আপন আ টাইম-এ অভিনয় করেন। কার্লাইল দ্য ফুল মন্টি-এর জন্য শ্রেষ্ঠ প্রধান চরিত্রে অভিনেতা বিভাগে বাফটা পুরস্কার ও স্টারগেট ইউনিভার্স-এর জন্য জেমিনি পুরস্কার অর্জন করেন এবং হিউম্যান ট্র্যাফিকিং (২০০৫)-এর জন্য এমি পুরস্কারের মনোনয়ন লাভ করেন। ১৯৯৯ সালে শিল্পকলায় অবদানের জন্য তিনি রানী দ্বিতীয় এলিজাবেথ কর্তৃক অর্ডার অব দ্য ব্রিটিশ এম্পায়ারের অফিসার খেতাবে ভূষিত হন।